[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 186
                                                           din 16 septembrie 2020
privind inițierea demersurilor pentru construirea unui Centru de Neonatologie, Obstetrică - Ginecologie și Pediatrie pe terenul situat în Municipiul Sighișoara, str. Zaharia Boiu nr. 29 din incinta Spitalului Municipal Sighișoara
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 32.045/15.11.2019 şi la Consiliul Local Sighișoara cu nr. 34.343/06.12.2019, ulterior modificat și completat, fiind comunicat cu adresa de înaintare, înregistrată al registratura generală a Municipiului Sighișoara cu nr. 21.087/02.09.2020, de referatul de aprobare, înregistrat cu nr. 32.048/15.11.2019, al grupului de consilieri locali ai Partidului Uniunii Independente Pentru Sighișoara (U.I.P.S.), în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, care conferă aleșilor locali dreptul de inițiativă în promovarea actelor administrative, individual sau în grup;
Având în vedere Hotărârea de Guvern nr. 866/2002 privind trecerea unor imobile din domeniul privat al statului și din administrarea Ministerului Sănătății și Familiei în domeniul public al municipiilor, orașelor și comunelor și în administrarea consiliilor locale respective, cu modificările și completările ulterioare;
Având în vedere Nota informativă a Comitetului Director al Spitalului Municipal Sighișoara, avizată de Consiliul de Administrație al acestuia cu nr. C.A. nr. 5/14.02.2014, cu referire la starea clădirii din Municipiul Sighișoara, str. Gării nr. 1, în care își desfășoară activitatea Secția Obtetrică -Ginecologie și Compartimentul Neonatologie din cadrul Spitalului Municipal Sighișoara;

Având în vedere adresa Spitalului Municipal Sighișoara nr. 989/31.03.2014, înregistrată la Municipiul Sighișoara cu nr. 7.729/01.04.2014 prin care sunt prezentate concluziile controlului efectuat de Direcția de Sănătate Publică Mureș prin inspectorii săi, la Spitalul Municipal Sighișoara, din care rezultă că Secția Obstetrică - Ginecologie și Compartimentul Neonatologie, care funcționează în imobilul din Municipiul Sighișoara, str. Gării nr. 1, au cele mai grave deficiențe, datorate de vechimea clădirii, gradul avansat de degradare și a imposibilității de a realiza circuitele funcționale și astfel, condițiile igienico - sanitare nu mai corespund normelor legale în vigoare (Ordinul M.S. nr. 914/2004 și Ordinul M.S. nr. 916/2006 privind infecțiile nosocomiale), în vederea obținerii autorizării sanitare, cât și recomandarea inspectorilor de a demara procedura mutării Secției Obstetrică - Ginecologie și a Compartimentului Neonatologie, într-o altă locație;
Ținând cont de faptul că, cele două variante propuse la nivelul anului 2014, de către Arhitectul Șef al municipiului, în vederea reabilitării imobilului situat în Municipiul Sighișoara, str. Morii nr. 26, în scopul mutării Secției Obstetrică - Ginecologie și a Compartimentului Neonatologie din cadrul Spitalului Municipal Sighișoara, în acest imobil, variante din care a fost aleasă cea referitoare la realizarea unei documentații de avizare a lucrărilor de intervenții (D.A.L.I.), care nu a putut fi materializată până în prezent;

Având în vedere variantele identificate pentru a putea asigura continuitatea activității Secției Obstetrică - Ginecologie și a Compartimentului Neonatologie din cadrul Spitalului Municipal Sighișoara;

Văzând faptul că trebuie întreprinse demersuri urgente de identificare a soluțiilor pentru construirea unui corp de clădire, în curtea Spitalului Municipal Sighișoara din str. Zaharia Boiu nr. 29, în vededrea mutării Secției de Obstetrică - Ginecologie din imobilul situat în str. Gării nr. 1 și a Compartimentului Neonatologie;

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările și completările ulterioare;
Având în vedere prevederile Legii nr. 273/2006, privind finanțele publice locale, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, modificările și completările ulterioare;

Având în vedere prevederile Legii nr. 98/2016 privind achizițiile publice, precum și prevederile H.G. nr. 907/2016 privind etapele de elaborare și conținutul-cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare;

Având în vedere prevederile Legii nr. 95/2006 privind reforma în domeniul sănătății, republicată, cu modificările și completările ulterioare, precum și prevederile H.G. nr. 56/2009 pentru aprobarea Normelor metodologice de aplicare a Ordonanței de Urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale;

Luând în considerare prevederile Legii nr. 52/2003 privind transparența decizională în administrația publică, republicată;
Având în vedere Raportul de specialitate al Spitalului Municipal Sighișoara cu nr. 3.762/14.08.2020, înregistrat la Municipiul Sighișoara cu nr. 20.051/21.08.2020, prin care se apreciază că din punct de vedere medical edificarea unei construcții în scopul relocării celor două structuri ar fi benefică, unitatea sanitară ar fi concentrată într-o singură locație și totodată este oportună realizarea unei analize mai ample cu privire la proiectul de hotărâre așa cum este inițiat de grupul de consilieri locali ai Partidului Uniunii Independente Pentru Sighișoara (U.I.P.S.) privind inițierea demersurilor pentru construirea unui Centru de Neonatologie, Obstetrică - Ginecologie și Pediatrie pe terenul situat în Municipiul Sighișoara, str. Zaharia Boiu nr. 29 din incinta Spitalului Municipal Sighișoara;
Având în vedere avizele favorabile ale comisiilor de buget, urbanism și juridică;
În temeiul art. 129 alin. (2) lit. „c” și „d”, alin. (6), alin. (7) lit. ,,c” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                        H O T Ă R Ă Ş T E:
 Art. 1. Se aprobă inițierea demersurilor pentru construirea unui Centru de Neonatologie, Obstetrică - Ginecologie și Pediatrie pe terenul din Sighișoara, str. Zaharia Boiu nr. 29, înscris în C.F. nr. 57126 Sighișoara, domeniu public al Municipiului Sighișoara, situat în incinta Spitalului Municipal Sighișoara, în vederea mutării Secției de Obstetrică - Ginecologie din imobilul situat în str. Gării nr. 1 și a Compartimentului Neonatologie, potrivit planului de situație Anexa nr. 1 la prezenta.
Art. 2. Se aprobă efectuarea demersurilor care se impun, conform dispozițiilor legale, în vederea identificării și asigurării resurselor financiare pentru întocmirea documentațiilor tehnico - economice corespunzătoare, conform H.G. nr. 907/2016 privind etapele de elaborare și conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, în vederea realizării celor menționate la art. 1 din prezenta.

Art. 3. Cu data aprobării soluției tehnice ce se va implementa, se abrogă Hotărârea Consiliului Local Sighișoara nr. 74/17.04.2014, precum și orice alte dispoziții contrare.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef, Direcţia Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Achiziții, Accesare Fonduri Europene, Management Proiecte și Biroul Buget, Contabilitate, Salarizare – Direcția Economică din cadrul Municipiului Sighişoara, precum și managerul Spitalului Municipal Sighișoara și aparatul de specialitate al acestuia.
Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Sîrbu Ioan - Iulian       
                                              Contrasemnează pentru legalitate
                                   SECRETARUL GENERAL al municipiului,

                                                                Bizo Anca
(Prezenta s-a adoptat cu 14 voturi ”pentru” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  1 ex. Direcţia Administrarea Patrimoniului;
  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare – Direcţia Economică;  

  1 ex. Biroul Achiziții, Accesare Fonduri Europene, Management Proiecte;
  2 ex. Spitalul Municipal Sighișoara.
13 ex.

B.A.
